Yahoo! ընկերությունը ս.թ. հուլիսի 8-ին կդադարեցնի 2003թ. իր կողմից ձեռք բերված AltaVista որոնողական համակարգի աշխատանքը: AltaVista-ի հետ միասին կդադարեցվեն նաև Yahoo!-ին պատկանող հայտնի և ոչ հայտնի մի շարք այլ ծառայություններ (RSS Alert, Neighbours, FoxyTunes, Yahoo Axis, Citizen Sports, Yahoo! Local API և այլն): AltaVista որոնողական համակարգը հիմնվել է 1995թ: 2000-ականների սկզբին AltaVista-ն համարվում էր ամենահայտնի որոնողական համակարգը, սակայն հետագայում չկարողացավ դիմակայել Google և այլ որոնողական համակարգերի մրցակցությանը ու աստիճանաբար դուրս մնաց պայքարից: Վերջին շրջանում AltaVista ծառայության միջոցով որոնում կատարելու դեպքում ցուցադրվում էին Yahoo! որոնողական համակարգի արդյունքները: